ສິນລະປີນມັກແຕ້ມຮູບວາດເອົາ ຄວາມສວຍງາມຂອງ Grand Canyon (ເບິ່ງວີດີໂອແລະຮຽນພາສາອັງກິດໄປພ້ອມ)
​ສາລະ​ຄະດີ​ກ່ຽວ​ກັບການ​​ແຕ້ມ​ຮູບ ​ວາດ​ເອົາ​ຄວາມ​ສວຍ​ງາມ​ຂອງ​ ອຸດທະຍານ​ແຫ່ງ​ຊາດ Grand Canyon ທີ່​ຂຶ້ນ​ຊື່​ລືຊາ​ຂອງ​ສະຫະລັດ.
ວີໂອເອຂໍສະເໜີສາລະຄະດີກ່ຽວກັບ ການແຕ້ມຮູບວາດເອົາຄວາມສວຍງາມຂອງອຸດທະ ຍານແຫ່ງຊາດ Grand Canyon ທີ່ຂຶ້ນຊື່ລືຊາຂອງສະຫະລັດ ທີ່ຕັ້ງຢູ່ໃນລັດແອຣີໂຊນາ ເຊີນທ່ານຕິດຕາມຮັບຟັງຈາກວັນນະສອນໄດ້ເລີຍ ມັນເປັນມື້ເຊົ້າ ທີ່ທ້ອງຟ້າແຈ້ງໃສດີ ຢູ່ໃນເຂດກໍ້າໃຕ້ຂອງຫຸບເຂົາ Grand Canyon ບອ່ນນີ້ແຫລະ ແມ່ນຈຸດເລີ້ມຕົ້ນສໍາລັບນາງລິນດາ ໂກລເວີ ກູດຈ໌ (Linda Glover Gooch) ນາງຄ່ອຍໆປັດຟອຍແຕ້ມຮູບຂອງນາງລົງບົນແຜ່ນຜ້າເທື່ອລະເລັກລະນ້ອຍ ຮູບພາບກໍເລີ້ມປະກົດຂຶ້ນມາ ໃນແຕ່ລະມື້ ນັກທ່ອງທ່ຽວຫລາຍໆພັນຄົນຖ່າຍຮູບເອົາ ຫຸບເຂົາ Grand Canyon ໃນຄວາມຫວັງຢາກຈະເກັບເອົາຄວາມສວຍງາມຂອງທໍາມະ ຊາດແຫ່ງນີ້ໄວ້ ນາງລິນດາ ໂກລເວີ ກູດຈ໌ ສາມາດທີ່ຈະຢູ່ເຮືອນແລະແຕ້ມເອົາຈາກຮູບຖ່າຍຂອງຫຸບເຂົາ Grand Canyon ອັນສວຍງາມໜ້າອັດສະຈັນນີ້ກໍໄດ້ ແຕ່ນາງເວົ້າວ່າ ການມາແຕ້ມເອົາ ຮູບຕົວຈິງ ກັບການກ່າຍເອົາຈາກຮູບຖ່າຍນັ້ນ ຜົນອອກມາມັນຈະບໍ່ຄືກັນ ນາງເວົ້າວ່າ: ນີ້ແຫລະແມ່ນອັນທີ່ພວກສິນລະປິນເອີ້ນກັນວ່າ ການວາດຮູບຢູ່ກາງແຈ້ງ ໃນທ່າມກາງ ບັນຍາກາດຂອງທໍາມະຊາດ ຊຶ່ງການປ່ຽນແປງຂອງແສງສະຫວ່າງແລະສິ່ງແວດລ້ອມ ມີຜົນກະທົບຕໍ່ການວາດຮູບ ທ່ານ ສະກັອດ ເຄຣແນັກ (Scott Kraynak) ເຈົ້າໜ້າທີ່ ພະແນກສວນອຸດທະຍານແຫ່ງຊາດສະຫະລັດ ກ່າວວ່າ: ພະແນກສວນສາທາລະນະແຫ່ງຊາດໄດ້ເຊື້ອເຊີນພວກນັກສິນລະປິນທັງຫລາຍ ໃຫ້ມາ ແຕ້ມຮູບຫຸບເຂົາ Grand Canyon ເພື່ອນໍາອອກຂາຍໃນພາຍຫລັງ ຊຶ່ງເງິນຈາກການ ຂາຍຮູບນັ້ນ ແມ່ນເອົາໄປຊ່ວຍເປັນທຶນໃນການກໍ່ສ້າງໂຮງວາງສະແດງຮູບພາບ ທ່ານ ເຄຣແນັກເວົ້າວ່າ ມີຫລາຍຄົນທີ່ມາຮູ້ຈັກຫຸບເຂົາ Grand Canyon ໂດຍຜ່ານຮູບແຕ້ມ ຜົນງານຂອງນາງລິນດາ ໂກລເວີ ກູດຈ໌ ແມ່ນສາມາດຊອກເບິ່ງ ຊອກຊົມໄດ້ໃນສະຖານທີ່ຕ່າງໆ ເຊ່ນບ່ອນວາງສະແດງຮູບພາບ ຢູ່ເມືອງ Scottsdale ລັດແອຣິ ໂຊນາ ຮູບທີ່ລາວແຕ້ມແມ່ນນໍາ ເອົາພາບທໍາມະຊາດອັນໜ້າອັດ ສະຈັນຂອງຫຸບເຂົາເລິກໆແລະ ພູພຽງທີ່ແຫ້ງແລ້ງ ມາມອບໃຫ້ ແກ່ນັກສະສົມພາບທີ່ຢາກໄດ້ ຄວາມງົດງາມບາງຢ່າງ ກັບຄືນ ໄປບ້ານໄປເຮືອນນໍາ ນາງ ກູດຈ໌ ໄດ້ໃຊ້ເວລາໝົດມື້ ຢູ່ຫຸບເຂົາ Grand Canyon ເພື່ອແຕ້ມຮູບນ້ອຍໆແຜ່ນ ນີ້ຂອງນາງ ແຕ່ນາງເວົ້າວ່າ ບໍ່ມີບ່ອນໃດທີ່ນາງຢາກຈະໄປຢູ່ ຫລາຍກວ່າບ່ອນນີ້ ນາງອະທິບາຍວ່າ: ໃນທີ່ສຸດ ໃນຕອນບ່າຍແກ່ໆຂອງມື້ນັ້ນ ຮູບແຕ້ມຂອງນາງລິນດາ ໂກລເວີ ກູດຈ໌ ທີ່ ວາດເອົາຄວາມງົດງາມຂອງພາກສ່ວນນີ້ຂອງຫຸບເຂົາ Grand Canyon ກໍສໍາເລັດລົງ ແລະພ້ອມທີ່ຈະນໍາໄປວາງສະແດງ ແຕ່ແນວໃດກໍຕາມ ທັດສະນີຍະພາບທີ່ປ່ຽນແປງ ໄປເລື້ອຍໆຂອງຫຸບເຂົາເລິກແຫ່ງນີ້ ເຮັດໃຫ້ນາງຢາກກັບຄືນໄປທີ່ນັ້ນອີກ ແລະແຕ້ມ ຮູບຕື່ມອີກມື້ນຶ່ງ